اویان نیوز : دونیا اکونومیسینین بؤیومه اورانی ۲۰۱۲ده جدی نیسبتده یاواشلادی، گلهجک ۲ ایل ایچینده ده جدی بیر دوزلمه گؤزلنیلمیر
“دونیا اکونومیسینین بؤیومه اورانی ۲۰۱۲ده جدی نیسبتده یاواشلادی، گلهجک ۲ ایل ایچینده ده جدی بیر دوزلمه گؤزلنیلمیر.”
بو تثبیت، بیرلشمیش میللتلر طرفیندن یاییملانان ۲۰۱۳ دونیا اکونومیک دورومو و گؤزلنتیلر راپوروندا یئر آلدی. بحران، یونانیستاندا مامورلاری بیر دفعه داها کوچهیه تؤکدو. آمریکا اکونومیسینین ده، مالی اوچوروم تهلوکهسیندن اؤترو کرئدی پوئنی دوشورولهبیلر. ۲۰۱۳دونیا اکونومیک دورومو و گؤزلنتیلر راپوروندا، کورهسل اکونومیده ۲۰۱۳.جو ایل اوچون ۲ ویرگول ۴، ۲۰۱۴.جی ایل اوچون ایسه ۳ ویرگول ۲ بؤیومه گؤزلنیلدیگی بیلدیریلدی.
کورهسل اکونومینین یئنی بیر اقتصادی دورقونلوق تهلوکسیله قارشی قارشییا اولدوغو وورغولانان راپوردا، بؤیومهنین بو ایل دقته چارپان شکیلده ضعیفلهدیگی، آمریکا و آوروپادا ایشسیزلیک پروبلمینین ۵ ایلدن اؤنجه چؤزومونون گوج اولدوغو قید ائدیلدی. راپورا گؤره، بحراندان ان آز ضرر گؤرن قاره آفریقا. آفریقادا یوزده ۵ اولان بؤیومه نیسبتینین گلهجک ایل یوزده ۴ ویرگول ۸-ه دوشمهسی گؤزلنیلیر.
ت.ر.ت. ترکی
azb_Arab azb_Arab azb_Arab azb_Arab ckb_Arab